رابرٹ ہک

رابرٹ ہک ایف آر ایس (  ؛ 18 جولائی 1635 3 مارچ 1703)   ایک انگریزی جامع العلوم تھا جو بطور سائنسدان، فطری فلسفی اور معمار سرگرم تھا، جو سنہ 1665ء میں ایک مرکب خوردبین کا استعمال کرتے ہوئے خرد نامیوں MicroOrganism کو دریافت کرنے والے پہلے دو سائنسدانوں میں سے ایک ہونے کا اعزاز حاصل کیا۔   دوسرے سائنس دان  انتونی وان لیونھوک Antonie van Leeuwenhoek تھے۔    جوانی میں ایک غریب سائنسی تفتیش کار کے طور پر، آپ نے 1666 کی لندن کی عظیم آگ کے بعد نصف سے زیادہ آرکیٹیکچرل سروے کر کے دولت اور شہرت پائی۔ ہُک رائل سوسائٹی کا رکن بھی تھا اور سنہ 1662ء سے اس میں ہونے والے تجربات کے کیوریٹر کے طور پر خدمات انجام دیں۔ رابرٹ ہُک گریشم کالج میں جیومیٹری کے پروفیسر بھی تھے۔

طبیعیاتی سائنس دان رابرٹ بوئل کے معاون کے طور پر، ہُک نے گیس کے قانون پر بوائل کے تجربات میں استعمال ہونے والے ویکیوم پمپ بنائے اور خود بھی تجربات کیے۔ سنہ 1673ء میں اس نے ابتدائی گریگورین دوربین بنائی اور  اس کے ذریعے سیاروں، مریخ اور مشتری کی گردش کا مشاہدہ کیا۔ رابرٹ ہُک کی 1665ء کی تصنیف مائیکروگرافیا، جس میں اس نے "خلیہ" کی اصطلاح وضع کی تھی، نے خوردبینی تحقیقات کو فروغ دیا۔   آپٹکس میں تحقیق کرتے ہوئے، خاص طور پر روشنی کے انعطاف نور پر، اس نے روشنی کے لہریاتی نظریے کا نتیجہ اخذ کیا۔ اور حرارت کے ذریعے مادوں کا پھیلائو، ہوا کی ساخت میں زیادہ فاصلے پر موجود چھوٹے ذرات کا کردار اور حرارت بطور توانائی اس کے اولین مفروضوں میں ہے۔

طبیعیات میں، اس نے تجرباتی طور پر اس بات کی تصدیق کی کہ کشش ثقل ایک معکوس مربع قانون پر عمل کرتی ہے اور سب سے پہلے سیاروں کی حرکت میں بھی اس طرح کے تعلق کا قیاس کیا، ایک اصول جسے آئزک نیوٹن نے نیوٹن کے آفاقی کشش ثقل کے قانون میں آگے بڑھایا اور باقاعدہ بنایا۔ Encyclopædia Britannica, 15th Edition, vol.6 p. 44 اس بصیرت پر ترجیح نے ہُک اور نیوٹن کے درمیان دشمنی کو جنم دیا، جس نے ہُک کی علمی حیثیت کی مخالفت کی۔ ارضیات اور قدیمیات میں، ہُک نے ارض آبی کرے کے نظریے کی ابتدا کی، زمین کی عمر کے بائبل کے لفظی نظریے سے اختلاف کیا، انواع کے معدوم ہونے کا قیاس کیا اور دلیل دی کہ پہاڑ اور پہاڑوں کے اوپر موجود حجریات ارضیاتی عمل سے بلند ہوئے ہیں۔  اس طرح خوردبینی حجریات کا مشاہدہ کرتے ہوئے، ہُک نے حیاتیاتی ارتقاء کا نظریہ پیش کیا۔   زمین کے سروے اور نقشہ سازی میں ہُک کے اہم کام نے پہلے جدید منصوبہ بندی کے نقشے کی ترقی میں مدد فراہم کی، حالانکہ لندن کے لیے اس کے گرڈ سسٹم کے منصوبے کو موجودہ راستوں کے ساتھ دوبارہ تعمیر کرنے کے حق میں مسترد کر دیا گیا تھا۔ اس کے باوجود، ہک لندن کے لیے منصوبہ بندی کے کنٹرول کا ایک سیٹ وضع کرنے میں کلیدی حیثیت رکھتے تھے جو پھر بھی موثر رہے۔ حالیہ دنوں میں، انھیں "انگلینڈ کا لیونارڈو" کہا جاتا ہے۔

 حوالہ جات 

زمرہ:عہد روشن خیالی
زمرہ:انگریز مؤجدین
زمرہ:انگریز طبیعیات دان
زمرہ:طبعی فلاسفہ
زمرہ:سترہویں صدی کی انگریز شخصیات
زمرہ:واڈھم کالج، اوکسفرڈ کے فضلا
زمرہ:کرائسٹ چرچ، اوکسفرڈ کے فضلا
زمرہ:سائنسی ادوات ساز
زمرہ:برطانوی ماہرین فلکیات
زمرہ:انگریز مسیحی
زمرہ:فلپیمائی
زمرہ:برطانوی روزنامچہ نگار
زمرہ:انگریز شخصیات
زمرہ:سترہویں صدی کے ماہرین طبیعیات
زمرہ:برطانوی ماہرین تعمیرات
زمرہ:انگریز ماہرین حیاتیات